**NOTĂ INFORMATIVĂ**

**la proiectul Ordinului ministrului educației și cercetării cu privire la aprobarea Regulamentului cu privire la organizarea și desfășurarea concursului de selectare**

**a membrilor Consiliului de conducere al Agenției Naționale de Asigurare a Calității**

**în Educație și Cercetare**

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul Ordinului ministrului educației și cercetării cu privire la aprobarea Regulamentului cu privire la organizarea și desfășurarea concursului de selectare a membrilor Consiliului de conducere al Agenției Naționale de Asigurare a Calității în Educație și Cercetare este elaborat de către Ministerul Educației și Cercetării. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul este elaborat în conformitate cu pct.17 din Regulamentul de organizare și funcționare a Agenției Naționale de Asigurare a Calității în Educație și Cercetare, aprobat prin Hotărârea Guvernului nr.201/2018 (publicată în Monitorul Oficial al Republicii Moldova, 2018, nr.68-86, art.232), cu modificările ulterioare. Scopul proiectului este de a reglementa modul de selectare a membrilor Consiliului de conducere al Agenției Naționale de Asigurare a Calității în Educație și Cercetare.  |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul Ordinului ministrului educației și cercetării nu are ca scop armonizarea legislației naționale cu cea a Uniunii Europene. |
| **4. Principalele prevederi ale proiectului și evidențierea elementelor noi** |
| În conformitate cu prevederile art.115 din Codul educației al Republicii Moldova nr.152/2014 (Monitorul Oficial al Republicii Moldova, 2014, nr. 319-324, art. 634) în cadrul Agenției funcționează Consiliul de conducere care este constituit din 15 membri: cadre cu funcţii ştiinţifico-didactice şi ştiinţifice şi câte un reprezentant al studenţilor şi al mediului de afaceri. Membrii Consiliului de conducere nu pot deţine funcţii de demnitate publică, funcţia de rector sau de director al instituţiei de învățământ. În același articol este stipulat „Modul de funcționare a Agenţiei Naţionale de Asigurare a Calităţii în Educație şi Cercetare, atribuţiile președintelui, vicepreședintelui, secretarului general şi ale comisiilor de profil, condiţiile, procedurile de selectare şi desemnare a acestora, structura şi efectivul-limită ale aparatului administrativ, metodologia de calculare a taxelor, precum şi taxele percepute pentru procedurile de evaluare se stabilesc prin regulamentul aprobat de Guvern”.În pct.17 din Regulamentul de organizare și funcționare a Agenţiei Naţionale de Asigurare a Calităţii în Educaţie şi Cercetare este stipulat că Regulamentul de concurs se aprobă de către Ministerul Educației și Cercetării. Astfel, proiectul Ordinului ministrului educației și cercetării prevede aprobarea Regulamentului cu privire la organizarea și desfășurarea concursului de selectare a membrilor Consiliului de conducere al Agenției Naționale de Asigurare a Calității în Educație și Cercetare.Regulamentului cu privire la organizarea și desfășurarea concursului de selectare a membrilor Consiliului de conducere al Agenției Naționale de Asigurare a Calității în Educație și Cercetare stabilește procedura de organizare și desfășurare a concursului de selectare a membrilor Consiliului de conducere al Agenției Naționale de Asigurare a Calității în Educație și Cercetare, condițiile de participare la concursul de selectare a membrilor Consiliului de conducere al Agenției, modul de constituire și modul de activitate a Comisiei de concurs.Principalele prevederi ale proiectului sunt:* Membrii Consiliului de conducere sunt selectați prin concurs deschis, organizat de către Ministerul Educației și Cercetării, din rândul tuturor celor interesați, pentru un mandat de 4 ani. Aceeași persoană poate candida repetat pentru calitatea de membru al Consiliului de conducere, dar nu mai mult decât pentru 2 mandate consecutive;
* Concursul este desfășurat de către Comisia de concurs, alcătuită din 7 membri, după cum urmează: un expert internațional delegat de Asociația Europeană pentru Asigurarea Calității în Învățământul Superior, un expert internațional delegat de o autoritate de asigurare a calității din statele Uniunii Europene, un expert internațional în învățământul superior, un reprezentant al Ministerului Educației și Cercetării, un reprezentant al Agenției Naționale pentru Cercetare și Dezvoltare, un reprezentant al Camerei de Comerț și Industrie a Republicii Moldova și un reprezentant al Consiliului Rectorilor din Republica Moldova;
* Sunt descrise condițiile de eligibilitate pentru candidații participanți la concurs;
* Este stabilită modalitatea de selectare a candidaților la concurs.
 |
| **5. Fundamentarea economică-financiară** |
| Implementarea prevederilor proiectului nu va necesita cheltuieli financiare din bugetul de stat. |
| **6. Modul de încorporare a actului în cadrul normativ în vigoare** |
| Proiectul se încorporează în sistemul actelor normative și nu necesită amendarea cadrului normativ. |
| **7. Avizarea și consultarea publică a proiectului** |
| Proiectul urmează a fi supus procedurii de avizare, consultare publică și expertizare. |
| **8. Constatările expertizei anticorupție** |
| Proiectul urmează să fie supus expertizei anticorupție. |
| **9. Constatările expertizei de compatibilitate** |
| Proiectul nu necesită a fi supus expertizei de compatibilitate. |
| **10. Constatările expertizei juridice** |
| Proiectul urmează să fie supus expertizei juridice |
| **11. Constatările altor expertize** |
| Proiectul nu necesită a fi supus altor expertize. |

**Ministru Dan PERCIUN**